[pic] | KOMISIJA EVROPSKIH SKUPNOSTI |

Bruselj, 29.5.2008

COM(2008) 327 konč.

POROČILO KOMISIJE

Letno poročilo Komisije o Jamstvenem skladu in njegovem upravljanju v letu 2007 {SEC(2008)1938}

POROČILO KOMISIJE

Letno poročilo Komisije o Jamstvenem skladu in njegovem upravljanju v letu 2007 {SEC(2008)1938}

KAZALO

1. Pravna podlaga 3

2. Stanje sklada na dan 31. decembra 2007 4

2.1 Finančna analiza 4

2.2 Računovodsko izkazovanje 5

2.3 Predhodno konsolidirani finančni izkazi Jamstvenega sklada na dan 31. decembra 2007 5

2.3.1 Predhodno konsolidirana bilanca stanja Jamstvenega sklada 6

2.3.2 Predhodno konsolidiran izkaz poslovnega izida Jamstvenega sklada 9

3. Vplačila iz Sklada ali vplačila v Sklad 11

3.1. Pravna podlaga za vplačila v Jamstveni sklad iz splošnega proračuna 11

3.2. Vplačila iz splošnega proračuna ali vplačila v splošni proračun v proračunskem letu 11

3.3. Obresti iz finančnih naložb likvidnih sredstev Sklada 11

3.4. Izterjave od dolžnikov v zamudi 13

4. Obveznosti Sklada 13

4.1. Plačila v zamudi 13

4.2. Plačilo EIB 13

1. PRAVNA PODLAGA

Z Uredbo Sveta (ES, Euratom) št. 2728/94 z dne 31. oktobra 1994 (v nadaljnjem besedilu „Uredba“) je bil ustanovljen Jamstveni sklad za zunanje ukrepe (v nadaljnjem besedilu „Sklad“) za poplačilo upnikov Skupnosti v primeru zamude porabnikov posojil, ki jih odobri ali da zanje jamstvo Skupnost (UL L 293, 12.11.1994, str. 1). Uredba je bila spremenjena z Uredbo Sveta (ES, Euratom) št. 1149/99 z dne 25. maja 1999 (UL L 139, 2.6.1999, str. 1) in Uredbo Sveta (ES, Euratom) št. 2273/2004 z dne 22. decembra 2004 (UL L 396, 31.12.2004, str. 28) ter nazadnje spremenjena z Uredbo Sveta (ES, Euratom) št. 89/2007 z dne 30. januarja 2007 (UL L 22, 31.1.2007, str. 1) (v nadaljnjem besedilu „spremenjena uredba“). V skladu s členom 6 Uredbe je Komisija na podlagi Sporazuma, ki sta ga Skupnost in EIB podpisali 23. novembra 1994 v Bruslju in 25. novembra 1994 v Luksemburgu (v nadaljnjem besedilu „Sporazum“), finančno poslovodenje Sklada zaupala Evropski investicijski banki (EIB).

V skladu s členom 8.2 Sporazuma mora Banka Komisiji vsako leto do 1. marca poslati letno poročilo o stanju Sklada in njegovem upravljanju, vključno z izkazom prihodkov in odhodkov („izkaz finančnih dosežkov“) in finančnim izkazom za Sklad za preteklo leto („izkaz finančnega stanja Sklada“). Dodatne podrobnosti poročila za leto 2007 so na voljo v delu 2 Delovnega dokumenta služb Komisije (v nadaljnjem besedilu „Priloga“)[1].

Poleg tega člen 7 spremenjene uredbe zahteva, da Komisija Evropskemu parlamentu, Svetu in Računskemu sodišču najpozneje do 31. maja naslednjega proračunskega leta pošlje poročilo o stanju Sklada in njegovem upravljanju.

2. STANJE SKLADA NA DAN 31. DECEMBRA 2007

2.1 Finančna analiza

Stanje Sklada se predstavi v skladu z Mednarodnimi standardi računovodskega poročanja (MSRP) na koncu proračunskega leta 2007. Sklad je znašal 1 152 973 945,02 EUR ( glej del 3 Priloge: Izkaz finančnega stanja Sklada na dan 31. decembra 2007, ki ga predloži EIB). To je vsota, obračunana od ustanovitve Sklada, vseh:

vplačil iz proračuna v Sklad; | + 2 799 914 500,00 EUR |

zaporednih letnih neto rezultatov; | + 628 715 763,42 EUR |

izterjave plačil Sklada za zamudnike; | + 575 673 913,77 EUR |

brez pristojbin EIB za upravljanje, ki ustrezajo plačilom, ki jih je treba nakazati v letu 2008; | - 678 951,39 EUR |

provizij na pozno izterjavo v letu 2002; | + 5 090 662,91 EUR |

popravkov zaradi uporabe MSRP za oceno vrednosti portfelja Sklada (glej točko „Rezerve“ v obveznostih bilance stanja Jamstvenega sklada v delu 3 Priloge); | - 3 627 413,49 EUR |

zmanjšanja za zahtevke za izplačila iz Sklada; | - 477 860 856,19 EUR |

zaporednih vračil proračunu presežka Sklada; | - 1 775 870 000,00 EUR |

zmanjšanja za vračila v proračun v letu 2005, kar predstavlja 9 % neodplačanih posojil, odobrenih novim državam članicam 1. maja 2004 (v delu 1 glej spremembo Uredbe o Skladu iz leta 2004); | - 338 831 402,07 EUR |

zmanjšanja za vračila v proračun v letu 2007, kar predstavlja 9 % neodplačanih posojil, odobrenih Bolgariji in Romuniji 1. januarja 2007 po pristopu k EU (v delu 1 glej spremembo Uredbe o Skladu iz leta 2004). | - 260 940 124,72 EUR |

Finančno stanje Sklada na dan 31. decembra 2007 | 1 152 973 945,02 EUR |

Po odbitku časovnih razmejitev iz obveznosti v višini 708 901,39 EUR, od česar znašajo pristojbine za upravljanje (plačilo EIB) 678 951,39 EUR, ter odbitku 125 750 000,00 EUR, ki ustreza presežku, ustvarjenem v letu 2007 za proračun leta 2008[2], znaša na dan 31. decembra 2007 neto bilanca stanja Sklada (sredstva Sklada) 1 026 515 043,63 EUR.

Člen 3 spremenjene uredbe zahteva, da mora Sklad doseči ustrezno višino (ciljni znesek), ki znaša 9 % skupnih neplačanih obveznosti do virov sredstev iz vsakega posla, povečanih za neplačane zapadle obresti.[3]

Zato so na dan 31. decembra 2007 posojilni in jamstveni posli za tretje države, povečani za obračunane obresti, znašali 12 427 584 330,13 EUR, pri čemer so obračunane obresti znašale 125 845 866,67 EUR. Razmerje med sredstvi Sklada v višini 1 026 515 043,63 in neplačanimi obveznostmi v smislu spremenjene uredbe je znašalo 8,26 %. Ker je to manj od ciljnega zneska 9 % skupnega odobrenega neporavnanega zneska (zaokrožen znesek 1 118,48 milijonov EUR), je treba izvesti plačilo iz splošnega proračuna Evropske unije v Sklad, kakor določa drugi odstavek člena 2 spremenjene uredbe. Znesek, ki ga je treba leta 2008 vključiti kot oblikovanje rezervacije v predhodni predlog proračuna za leto 2009, znaša 91 960 000,00 EUR.

31. decembra 2006 zaostali posojilni in jamstveni posli, povečani za obračunane obresti za posojila Bolgariji in Romuniji, znašajo 2 899 334 719,06 EUR. Ker sta ti državi 1. januarja 2007 postali članici Evropske unije, je bil v Skladu s spremenjeno uredbo 14. februarja 2007 v proračun povrnjen znesek v višini 260 940 124,72 EUR.

2.2 Računovodsko izkazovanje

Ker se je Komisija odločila, da predstavi svoje račune glede na nova računovodska pravila, ki izhajajo iz načel IPSAS/MSRP, so predhodno konsolidirani finančni izkazi Sklada pripravljeni v skladu s temi načeli, kot so pojasnjena v Prilogi.

2.3 Predhodno konsolidirani finančni izkazi Jamstvenega sklada na dan 31. decembra 2007

Skupni znesek predhodno konsolidirane bilance stanja je 1 153 957 868,29 EUR. Ta znesek vključuje skupni znesek Sklada skupaj z zaostalimi plačili, ki jih pokriva Sklad, natečenimi prihodki zamudnih obresti in drugimi računovodskimi natečenimi prihodki, zato da se na koncu leta predložijo vsi finančni izkazi za Sklad, ki bodo konsolidirani v konsolidirani bilanci stanja EU.

Glavne spremembe pri računovodskem izkazovanju so pojasnjene v opombah, da se podatki uskladijo s finančnimi izkazi EIB, ki so predstavljeni v Prilogi (odstavek 3.2).

2.3.1 Predhodno konsolidirana bilanca stanja Jamstvenega sklada

Bilanca stanja: sredstva (EUR) | 2007 | 2006 |

Kratkoročna sredstva |

Kratkoročne terjatve | 983 923,27 | 1 099 797,60 |

Drugo | 983 923,27 | 1 099 797,60 |

Kratkoročne naložbe | 903 713 224,50 | 939 964 332,03 |

Portfelj sredstev, razpoložljivih za prodajo – stroški | 893 521 021,50 | 909 631 292,30 |

Portfelj sredstev, razpoložljivih za prodajo – aktuarska odstopanja | -5 928 251,48 | -7 298 412,75 |

Portfelj sredstev, razpoložljivih za prodajo – popravek na pošteno vrednost | -3 895 732,16 | 14 654 734,60 |

Portfelj sredstev, razpoložljivih za prodajo – pasivne časovne razmejitve | 20 016 186,64 | 22 976 717,60 |

Portfelj sredstev, razpoložljivih za prodajo – zmanjšanje vrednosti |

Denarna sredstva in njihovi ustrezniki | 249 260 720,52 | 439 733 359,86 |

Tekoči računi | 1 232 834,25 | 1 158 007,44 |

Kratkoročni depoziti – nominalni | 246 600 000,00 | 436 500 000,00 |

Obračunane obresti na kratkoročne depozite | 1 427 886,27 | 2 075 352,42 |

Drugi denarni ustrezniki – stroški |

Obračunane obresti na druge denarne ustreznike |

Kratkoročna sredstva skupaj | 1 153 957 868,29 | 1 380 797 489,49 |

SKUPAJ | 1 153 957 868,29 | 1 380 797 489,49 |

Bilanca stanja: obveznosti (EUR) | 2007 | 2006 |

A. KAPITAL |

Viri sredstev (Jamstveni sklad) | 424 272 973,21 | 685 213 097,93 |

Vplačila iz proračuna | 390 982 973,21 | 559 463 097,93 |

(presežek, ki ga je treba vrniti v proračun) | 33 290 000,00 | 125 750 000,00 |

Rezerve | -3 627 413,49 | 14 996 561,86 |

Prva uporaba – rezerva za pošteno vrednost | 268 318,67 | 341 827,26 |

Sprememba poštene vrednosti sredstev, razpoložljivih za prodajo | -3 895 732,16 | 14 654 734,60 |

Akumulirani presežek/primanjkljaj | 679 821 791,09 | 627 856 153,68 |

Preneseni izidi | 679 821 791,09 | 627 856 153,68 |

Poslovni izid za zadevno leto | 52 761 227,92 | 51 965 637,41 |

Kapital skupaj | 1 153 228 578,73 | 1 380 031 450,88 |

B. KRATKOROČNE OBVEZNOSTI |

Obveznosti, ki jih je treba poravnati | 729 289,56 | 766 038,61 |

Drugo | 729 289,56 | 766 038,61 |

Kratkoročne obveznosti skupaj | 766 038,61 |

SKUPAJ | 1 153 957 868,29 | 1 380 797 489,49 |

Opombe k bilanci stanja:

- „Kratkoročne terjatve, drugo“ se nanaša na zahtevke za izplačila iz Sklada. Ta znesek zajema kapital, obresti in kazni, ki jih je treba vrniti v proračun Skupnosti po aktivaciji jamstva in s tem povezanem posredovanju Sklada.

- Razliko „akumuliranega presežka“ v kapitalu v primerjavi s finančnim stanjem Sklada, ki je predstavljeno v odstavku 3.3 Priloge, pojasnjujejo zaporedna vračila izplačil in kazni v Sklad.

- „Obveznosti, ki jih je treba poravnati, drugo“ za leto 2007 vključuje pristojbino EIB za upravljanje, revizijske stroške, nastale revizijske stroške pri zapiranju računov in nastale stroške izterjave, ki jih je treba plačati EIB po plačilu kazni Skladu.

2.3.2 Predhodno konsolidiran izkaz poslovnega izida Jamstvenega sklada

Jamstveni sklad – konsolidiran izkaz poslovnega izida (EUR) | 2007 | 2006 |

Prihodki finančnega poslovanja | 53 711 135,24 | 52 981 320,04 |

Dohodki od obresti |

Dohodki od obresti denarnih sredstev in njihovih ustreznikov | 10 018 308,25 | 11 443 127,48 |

Dohodki od obresti na sredstva, razpoložljiva za prodajo | 40 792 525,60 | 41 538 192,56 |

Drugi dohodki od obresti |

Pozitivne tečajne razlike |

Realizirani dobički pri prodaji sredstev, razpoložljivih za prodajo | 2 900 301,39 |

Razveljavitev izgube zaradi zmanjšanja vrednosti sredstev, razpoložljivih za prodajo |

Drugi finančni prihodki |

Odhodki za finančne posle | -949 907,32 | -1 015 682,63 |

Stroški obresti |

Stroški obresti denarnih sredstev in njihovih ustreznikov |

Negativne tečajne razlike | - 115 874,33 | - 128 000,52 |

Realizirane izgube pri prodaji sredstev, razpoložljivih za prodajo |

Izgube zaradi zmanjšanja vrednosti sredstev, razpoložljivih za prodajo |

Drugi finančni izdatki | - 834 032,99 | - 887 682,11 |

Od tega pristojbine za upravljanje | - 835 014,05 | - 714 719,38 |

PRESEŽEK DEJAVNOSTI, KI NISO POVEZANE S POSLOVANJEM | 52 761 227,92 | 51 965 637,41 |

PRESEŽEK REDNEGA POSLOVANJA |

Izredni dobički |

Izredne izgube |

PRESEŽKI IZREDNIH POSTAVK |

POSLOVNI IZID ZA ZADEVNO LETO | 52 761 227,92 | 51 965 637,41 |

Opomba k predhodno konsolidiranem izkazu poslovnega izida

„Drugi finančni izdatki“ vključujejo pristojbino EIB za upravljanje, revizijske stroške, nastale revizijske stroške pri zapiranju računov in nastale stroške izterjave, ki jih je treba plačati EIB po plačilu kazni Skladu.

3. VPLAčILA IZ SKLADA ALI VPLAčILA V SKLAD

3.1. Pravna podlaga za vplačila v Jamstveni sklad iz splošnega proračuna

V skladu z Uredbo št. 2728/94, kakor je bila spremenjena, oblikovanje rezervacij Jamstvenega sklada (v nadaljevanju „Sklad”) upošteva novo pravilo oblikovanja rezervacij. V tem kontekstu je ena izmed glavnih prednosti sistema enostavnost in gotovost v zvezi z zahtevami proračuna, saj so vse vrste zajetih poslov (EIB, Večletni sporazum o financiranju, posojila Euratom) znane in pri izračunu ciljnega zneska upoštevajo isto pravilo o 9 % zneska neporavnanih posojil in zavarovanih posojil.

V skladu z Medinstitucionalnim sporazumom med Evropskim parlamentom, Svetom in Komisijo o proračunski disciplini in dobrem finančnem poslovodenju[4], znesek, razpoložljiv za financiranje Sklada, izhaja iz proračunske postavke v rubriki 4 (Zunanji odnosi).

3.2. Vplačila iz splošnega proračuna ali vplačila v splošni proračun v proračunskem letu

Svet je 30. januarja 2007 sprejel spremembo Uredbe št. 2728/94. Glavni cilj te spremembe je izboljšati učinkovitost uporabe proračunskih sredstev z oblikovanjem rezervacij Sklada na podlagi opaženih zneskov neporavnanih zavarovanih posojil.

Na podlagi neporavnanih zavarovanih poslov na dan 31. 12. 2006 (11 025,07 milijonov EUR) je bil leta 2007 v posebno postavko izkaza prihodkov v splošnem proračunu Evropske unije za leto 2008 vpisan znesek v višini 125,75 milijonov EUR, ki ustreza presežku za leto 2006. Ta znesek je bil plačan 31. 1. 2008 z eno transakcijo iz Sklada v proračun. Ta presežek je izjemen, saj je v glavnem pojasnjen s prvo uporabo novega mehanizma za oblikovanje rezervacij, ki upošteva efektivna posojila, izplačana v teku predhodnega leta.

3.3. Obresti iz naložb likvidnih sredstev Sklada

Likvidna sredstva Sklada se vlagajo v skladu z načeli upravljanja iz Priloge k Sporazumu med Skupnostjo in EIB z dne 23./25. novembra 1994, kakor je bil spremenjen z Dopolnilnim sporazumom št. 1 z dne 17./23. septembra 1996 in Dopolnilnim sporazumom št. 2 z dne 26. aprila/8. maja 2002. Ena tretjina Sklada mora zajemati kratkoročne naložbe (do enega leta). Te naložbe vključujejo vrednostne papirje z variabilno obrestno mero, pri čemer se ne upoštevajo datumi zapadlosti, in vrednostne papirje s stalno obrestno mero z največ enoletnim obdobjem do zapadlosti, pri čemer se ne upošteva začetno obdobje zapadlosti. Razlog je, da so vrednostni papirji s stalno obrestno mero vračljivi do 100 % svoje nominalne vrednosti na koncu življenjske dobe, medtem ko se lahko vrednostni papirji z variabilno obrestno mero prodajo v vsakem trenutku po ceni, ki se približuje 100 %, ne glede na preostalo obdobje do zapadlosti. Da se ohrani ravnovesje med različnimi instrumenti, ki zagotavljajo likvidnost, je najmanj 18 % sredstev (kar ustreza dvakratniku mere oblikovanja rezervacij iz Sklada) še vedno vloženih v denarne naložbe, zlasti bančne depozite.

Konec leta 2007 je bila dosežena ciljna struktura portfelja, kakor je bila določena v letu 2005, t.j. enaka razdelitev naložb z zapadlostjo med 2 in 10 leti.

Leta 2007 je bil celoten donos portfelja 3,099 %.

Donosnost portfelja je bila nekoliko nižja od primerjalne vrednosti (za podrobnosti glej odstavek 1.5 Priloge „Donosnost“. Na koncu leta 2007 je slaba donosnost znašala 16,5 baznih točk. Ta donosnost je pojasnjena z vplivom tako imenovane „subprimarne“ krize, ki je povzročila močno povečanje nestanovitnosti trga, in, še pomembneje, močno večanje kreditnih razmikov, kar je negativno vplivalo na donosnost portfelja Jamstvenega sklada glede na primerjalno vrednost. Donosnost Sklada je bila slaba zlasti julija in novembra 2007, ko je bilo pri naložbah v vzhodnoevropske trge obveznic in krite obveznice, ki niso vključene v primerljivi indeks, mogoče čutiti posledice subprimarne krize. Decembra 2007 se je slaba donosnost delno popravila z nadpovprečno donosnostjo.

O seznamu bank, ki so pooblaščene za prejem depozitov, sta se dogovorili Komisija in EIB. Začetni seznam se redno revidira ob upoštevanju zadnjih sprememb v bonitetnih ocenah bank. Vsem pripada bonitetna ocena agencije Moody's najmanj A1 za dolgoročne naložbe in P1 za kratkoročne naložbe ali enakovredna ocena agencije Standard & Poor's ali Fitch. Naložbe z bankami urejajo pravila, ki zagotavljajo konkurenčni donos in se izogibajo koncentraciji tveganja.

Leta 2007 so obresti na denarna sredstva in njihove ustreznike, tekoče račune Sklada in vrednostne papirje znašale 53 711 135,24 EUR, ki so porazdeljeni na naslednji način:

- Depoziti in tekoči računi: 10 018 308,25 EUR; to je stanje na dan 31. decembra 2007, vključno s prejetimi obrestmi iz bančnih depozitov v višini 10 614 035,07 EUR in spremembami v obračunanih obrestih 647 466,15 EUR leta 2006. Tekoči računi so znašali do 51 739,33 EUR in so vključevali obresti, vknjižene na tekoče račune.

- Portfelj vrednostnih papirjev: 40 792 525,60 EUR; ta znesek vključuje 44 712 208,37 obresti na vrednostne papirje in spremembe obračunanih obresti (2 960 531,24 EUR) na dan 31. decembra 2007. Obresti na vrednostne papirje ustvarjajo naložbe v obliki vrednostnih papirjev v skladu z načeli vlaganja iz Sporazuma, ki daje EIB nalogo upravljanja likvidnih sredstev Sklada. Vendar je treba od tega zneska odšteti 959 151,53 EUR, ki so bili knjiženi med letom kot razlika med vhodno vrednostjo in odkupno vrednostjo, deljeno po načelu časovne porazdelitve po preostali življenjski dobi vrednostnih papirjev v lasti (kar ustreza razponu premije ali popusta, knjiženega v izkaz poslovnega izida).

Prejete obresti so knjižene v izidih za proračunsko leto.

3.4. Izterjave od dolžnikov v zamudi

V letu 2007 ni bilo izterjav. Znesek v višini 1 448 433,44 USD v zvezi z neplačanimi zamudnimi obrestmi mora Sklad še izterjati.

4. OBVEZNOSTI SKLADA

4.1. Plačila v zamudi

V letu 2007 Skladu ni bil predložen noben zahtevek za plačilo v zamudi.

4.2. Plačilo EIB

Drugi Dopolnilni sporazum k Sporazumu, podpisan 26. aprila in 8. maja 2002, določa, da se za izračun plačila Banki za vsako tranšo sredstev Sklada uporabijo pripadajoče degresivne letne mere provizij. To plačilo se izračuna na podlagi povprečnih sredstev Sklada.

Plačilo Banki za leto 2007 je bilo določeno v višini 678 951,39 EUR in je bilo knjiženo v izkazu poslovnega izida in kot vnaprej vračunani odhodki (obveznosti) v bilanci stanja. To plačilo je bilo izplačano EIB februarja 2008.

[1] SEC(2007)

[2] Znesek v višini 125 750 000,00 EUR je bil 31. januarja 2008 povrnjen v splošni proračun Evropske unije, kot je določeno v tretjem odstavku člena 2 spremenjene uredbe.

[3] Spremenjena uredba določa, da ostajajo posli v korist državam pristopnicam, ki jih trenutno krije Jamstveni sklad, tudi po dnevu pristopa pod kritjem jamstva Skupnosti. Vendar od tega datuma dalje niso več zunanji ukrepi Skupnosti, zato jih neposredno krije splošni proračun Evropske unije in ne več Sklad.

[4] UL C C139, 14.6.2006, str. 1.